Die Peter-jasie Patriot - Nommer 51
Voor julle verder lees wil ek nat graag dat julle na die volgende sal gaan kyk. Dit is terugvoer van Elsabe oor van hulle projekte by die Danville Hulp Groep. Hierdie is fantastiese werk wat gedoen word deur ons mense vir ons minder bevoorregte mense, klik hier om te gaan kyk wat hulle doen, en as julle enigsins kan help op enige manier, doen dit asb!
Ek stuur twee nuusbriewe uit, hierdie een in Afrikaans en nog een in Engels. Ek gaan hulle van nou af om die beurt uitstuur, die Engelse een om en by aan die gegin en die middel van die maand en hierdie een om en by die 7de en 21ste van die maand. As julle na die Engelse een wil gaan loer en dalk ook inteken, klik hier. Elke nuusbrief het 'n Suid Afrikaanse resep tema met 'n paar resepte en ook plaas ek 'n artikel oor 'n krui in elke nuusbrief.
En hier is nou iets vir almal van julle wat al gedink het om 'n internet (ePos) tuisbesigheid te begin. Vir die afgelope paar maande soek ek nou al hoog en laag na iets wat moontlik kan werk, meeste instansies wil 'n bedrag geld hê voordat hulle enige info wil gee, met ander moet jy 'n polis koop wat jou elke maand gaan geld kos, van sommige hoor mens net nie weer nie. Ek het nou my bevindinge en aanbevelings in 'n Word dokument en sal dit met plesier aan enigiemand stuur wat vir my 'n ePos sal stuur en vra daarvoor. En moenie worry nie, dis gratis!
Stuur my ePos by peter@funkymunky.co.za
Ons is weg van die 11de tot die 16de so as ek nie dadelik antwoord nie wees biekie geduldig! Ons gaan see toe!!!
Ons het toe mos in die Rustenburg Kloof gaan kamp oor die lang naweek, baie lekker gewees, bietjie winderig maar mooi weer andersins. Ek het 'n Yahoo Groep en ons het 'n kompetisie gehou waar die mans in die groep op hulle eie 'n driegang maaltyd moet voorberei, die dames reken mos ons is te vol fiemies as dit by hulle kos kom en ons moet bewys ons kan dit self beter doen. My Groep se lede is wêreldwyd en behalwe myself was daar deelnemers van Melbourne en Fairbanks in Alaska. Siende dat ons gaan kamp het ek besluit om kampkos voor te berei, 'n osstert potjie met souskluitjies, 'n bier en biltong potbrood en plaatkoekies met pynappel Die souskluitjie (of dambie) was een enkele souskluitjie waar jy die deeg bo oor die inhoud van die potjie smeer en dit dan so laat gaar stoom in teenstelling met die meer gewone kleiner kluitjies. Kilk hieronder om die resultaat vam my pogings te sien, ek sal op aanvraag die resepte van die disse uitstuur, ePos my net. (Die resepte is in Engels) Klik op die fotos om 'n groter weergawe te sien.
Osstertpotjie met dambie
Plaatkoekies met pynappel
Bier en biltong potbrood
Die Kloof storie laat my nou aan die goeie ou dae dink to ek as jong bankklerkie van Mahalapye na Rustenburg verplaas het. Die tyd tussen 1969 en 1973 hou baie aangename herinnerings vir my in. Daar was 5 van ons wat Renault Alconi's besit het en ons het ons aande deurgebring voor Tony's Cafe daar by die stadsaal. As ons ingaan Tony's toe vir coke en slapchips het ons altyd die parkeerligte van die Renaults aangelos, soort van ons kenteken! Goeie ou dae, daardie. Ons kom nou redelik gereeld in Rustenburg en ek ken amper nie meer die plek nie!. Wonder of van die jongmense van die vroee 70's hierdie lees en met my in aanreking wil kom, Julle is welkom, hier is my ePos.
Hier is nog een van Frik Lombaard se kos artikels, alles oor Hoendergatvere
n Trokdrywer is op die N1 toe hy skielik `n klein geel mannetjie in die middel van die pad sien. Die mannetjie huil hartverskeurend. Die drywer stop en vra wat fout is.
'Ek is geel, kom van Venus af, is gay en baie honger.'
'Wel', sê die drywer, 'ek kan vir jou`n toebroodjie aanbied, maar dit is al wat ek kan doen.' Hy gee die toebroodjie aan die geel mannetjie en ry aan.
'n Klein entjie verder, sien hy `n huilende rooi mannetjie in die middel van die pad. Ietwat gefrustreerd, stop hy en vra wat fout is.
'Ek is rooi, kom van Mars af, is gay en baie dors.'Die drywer sug en sê: 'Al wat ek vir jou het, is `n blikkie Coke' en hy gee dit vir die rooi mannetjie.
Nog `n ent verder, is daar `n klein blou mannetjie in die middel van die pad. Erg geirriteerd, stop hy, draai sy venster af en vra hoogs ongeskik:
'Ja, jou simpel klein blou moffie, van watse f****n planeet is jy en wat wil jy hê?`
Die klein mannetjie antwoord: 'Jou bestuurslisensie asseblief, Meneer'
Hier is 'n heel eenvoudige dis wat ek dink selfs ek sal kan maak. Klink na iets wat lekker sal wees waar mens uitkamp